****

**INFORMASJONSSKRIV 2019-2020 Januar 2020 Nr: 8**

**Felles satsninger:**

|  |
| --- |
| Realisering av kvalitetsplan- **Med skrubbsår på knærne og stjerner i øynene 2019-2022**  **Dialogsamling inkluderende spesialpedagogisk hjelp 4. mars 2020. kl. 13-16.**  Sted: K-salen  Innkallingen er sendt ut via Outlook, men for de av dere som ikke ser «hele innkallingen» er den også mint inn her:  Hei,  Målet med denne dialogsamling er sammen å utarbeide en pedagogisk analyse, som vil danne et felles referansegrunnlag for det videre arbeidet med Nittedal kommunes praksis for utøving av spesialpedagogisk hjelp.  Det overordnede målet for dette arbeidet er at alle barn er inkludert i barnehagemiljøet.  • Spesialpedagogisk hjelp i barnehager skal ha størst mulig effekt.  • Færre barn får vedtak om spesialpedagogisk hjelp, fordi det ordinære barnehagetilbudet i Nittedal kommune ivaretar et større omfang barn. Barn med reelt behov for spesialpedagogisk hjelp får det.  • «Snu pyramiden»: Vi forebygger og jobber godt med tidlig innsats slik at færre barn har behov for spesialpedagogisk hjelp.  I forkant av samlingen vil dere få tilsendt en påbegynt pedagogisk analyse som vi ber om at dere leser gjennom. I tillegg oppfordrer vi dere til å lese stortingsmeldings 6, spesielt det som omhandler barnehage (https://www.regjeringen.no/no/dokumenter/meld.-st.-6-20192020/id2677025/ ). Pedagogiske ledere er også velkommen på samlingen.  Gleder oss til dette samarbeidet til det beste for barn i Nittedalsbarnehagene!  Mvh  Andrea og Anette  NB! Minner om fristen utdanningsdirektoratets evaluering av inkluderende miljø satsingen. som er 31.01.20. For mer info se info.skriv nr 7. |

**Intern informasjon:**

Innkalling til styrernettverksmøte 5. februar kl. 9- 12 i Würth sine lokaler



Åpen dag 6. februar kl. 08.30 -17.00  
Viser til informasjonsskriv nr 7 . I tillegg til annonse i Varingen informeres dette om på innbyggerportalen. Som tidligere vil også Anna og Merethe besøke Gnisten kompetansesenter (språkopplæringen)for å informere om barnehage generelt, åpen dag, barnehageopptak m.m . Se ellers vedlagt annonse som kan henges opp i barnehagen og nærmiljøet og informasjon om åpen dag.





Annas språkhjørne

Informasjon om datoer og tema for rosinmøter våren 2020 vedlagt:  


Barnevernet

Minner om at representanter fra barnevernet ønsker å komme rundt i barnehagene for å informere mer om barneverntjenesten. Det har vært en positiv opplevelse i de 6 barnehagene de til nå har vært i og de oppfordrer resten til å ta kontakt!

**Eksternt informasjon:**

Informasjon fra Fylkesmannen i Oslo og Viken

* *Tilretteleggingsmidler 2019 – 2020 til barnehageeiere som har ansatte som utdanner seg til barnehagelærere ved siden av jobb i barnehage.*   
  Barnehagen/barnehageeier bruker midlene til å legge til rette for ansatte i faste stillinger som tar barnehagelærerutdanning ved siden av jobb i barnehagen. For dette studieåret utbetales hele beløpet på høsten, 50 000 kroner pr. student. Det for å gi barnehagen/barnehageeier bedre handlingsrom for bruk av midlene gjennom studieåret. Midlene utbetales direkte til barnehagen/barnehageeiere, dette for å gjøre det lettere for søker å ta kontakt med FM direkte hvis noe er uklart. Utbetalingene viser at midlene er jevnt fordelt for studenter som er ansatt i kommunale og private barnehager. Det tildeles ikke midler for ansatte som er midlertidig ansatt. Det er også noen få søknader, som gjelder faste ansatte i barnehager uten disp. fra utdanningskravet, som det ikke er funnet midler til. Avslagsbrev blir sendt til barnehagene over nyttår. Lenke til informasjon om tiltaket: <https://www.fylkesmannen.no/oslo-og-viken/tilskudd/2019/10/tilretteleggingsmidler-2019-2020-til-barnehageeier/>
* *Utvikling av nytt tiltak i regional ordning i Oslo og Viken for barnehagebasert kompetanseutvikling*.   
  Universitetet i Sørøst-Norge (USN), OsloMet og Høgskolen i Østfold har fått i oppdrag å utvikling kompetansetiltak som er særlig tilpasset behovet til små barnehager i Oslo og Viken, herunder familiebarnehager, små, enkeltstående barnehager med 1-2 avdelinger og åpne barnehager. I tiltaket inngår: - Kartlegging av små barnehagers kompetansebehov - Innhenting av informasjon om hvordan kompetanseutvikling kan gjennomføres for denne type barnehager - Utvikling av kompetansepakker Oppstart av tiltaket er 2020-2021.
* **Regional ordning for barnehagebasert kompetanseutvikling 2020-2021**

Informasjon om regional ordning for barnehagebasert kompetanseutvikling og skjema for behovsmelding finner dere på: <https://www.fylkesmannen.no/oslo-og-viken/barnehage-og-opplaring/barnehage/regional-kompetanseutvikling/regional-ordning-2020-2021---barnehagebasert-kompetanseutvikling/>

Den enkelte barnehage sender inn behovsmelding for 2020-2021. **Frist 14.02.2020**.

**NB!** Barnehageadministrasjonen oppfordrer barnehager med behov for kompetanse- og kvalitetsutvikling til å melde behov om oppfølging via regional ordning. Ved behov kan vi støtte og veilede i prosessen med behovsmelding til regional ordning. Vi ber dere melde til Merethe dersom dere melder inn behov slik at vi kan anbefale søknaden til FM. Dere kan også ta kontakt med Fylkesmannen i Oslo og Viken for spørsmål osv.

* *Nettverk for barnehager med samiske barn og/eller barnehager med barn av nasjonale minoriteter*

Fylkesmannen i Oslo og Viken vil etablere nettverk for barnehager med samiske barn og/eller barn av nasjonale minoriteter. FM ønsker tilbakemelding på hvem de kan inviterer til deltagelse i nettverket i 2020. Meld fra til Merethe dersom dette er aktuelt så vil hun videreformidle kontaktinformasjon til FM.

* *Abonner på nyhetsvarsel fra Fylkesmannen i Oslo og Viken*

Anbefaler alle å abonnere på nyhetsvarsel fra FM da de går mer og mer bort fra informasjon på e-post fordi mange mottakere har e-post med filter som gjør at e-post blir stoppet eller går rett i søppelbøtten. Gå inn på <https://www.fylkesmannen.no/oslo-og-viken/abonnement/>

* Nytt fra nyttår 2020

Her finner du informasjon om det som er nytt i det nye året i barnehage og skole. Du kan blant annet lese om:

• makspris for barnehageplass

• nye læreplaner for fag i grunnskolen og gjennomgående fag i videregående fra høsten 2020

• ny frist for å oppfylle kravene i lærernormen i grunnskole

Du finner alle sakene på [www.udir.no/om-udir/nytt-til-start/nytt-til-nyttar-2020/](http://www.udir.no/om-udir/nytt-til-start/nytt-til-nyttar-2020/)

**Hilsen Merethe, Thomas og Anette**

**Vedlagte dokumenter:**

1. Innkalling til styrernettverksmøte 5.februar 2020.
2. Leithwood`s 5 ledelsesprinsipper
3. Kvalitetsverktøy Inkluderende miljø
4. Annonse åpen dag
5. Informasjonsbrosjyre åpen dag
6. Rosinmøter
7. Kvalitetsverktøy Godt språkmiljø